গাজায় ফের হামলা ইজরায়েলের! মৃত অন্তত ২২

ওয়েব ডেস্ক : গাজায় (Gaza) ফের হামলা চালাল ইজরায়েল (Israel)। এই ঘটনায় মৃত্যু হল অন্তত ২২ জনের। মৃতদের মধ্যে অনেক শিশুও রয়েছে বলে খবর। আহত হয়েছেন অন্তত ৮৭ জন। এমনটাই দাবি করা হয়েছে হামাসের (Hamas) তরফে। গত অক্টোবর মাসেও শান্তিচুক্তি লঙ্ঘন করে হামলা চালানোর অভিযোগ উঠেছিল। তার পরে আবার গাজায় হামলার অভিযোগ উঠেছে ইজরায়েলের প্রধানমন্ত্রী বেঞ্জামিন নেতানিয়াহুর (Benjamin Netanyahu) সেনার বিরুদ্ধে।

জানা গিয়েছে, শনিবার উত্তর এবং মধ্য গাজার বিভিন্ন জায়গায় হামলা চালায় আইডিএফ। যার কারণে একাধিক এলাকা ক্ষতিগ্রস্ত হয়েছে। ধ্বংস হয়েছে একাধিক বাড়ি। ঘটনায় অন্তত ২২ জনের মৃত্যু (Death) হয়েছে বলে খবর। তাঁদের মধ্যে বেশিরভাগ রয়েছে শিশু ও মহিলা।

আরও খবর : রাশিয়া-ইউক্রেন সংঘর্ষ নিয়ে জেলেনস্কিকে সতর্কবার্তা ট্রাম্পের!

তবে ইজরায়েলের (Israel) তরফে দাবি করা হয়েছে, সম্প্রতি বেশ কয়েকজন জঙ্গি হামলা চালিয়েছিল। তার পিছনে হামাসের হাত রয়েছে বলে দাবি করা হয়েছে ইজরায়েলের তরফে। তার পরেই গাজায় হামলা চালাল ইজরায়েলি সেনা। তবে ইজরায়েলের দাবি, এই হামলায় পাঁচ জন হামাস নেতার মৃত্যু হয়েছে।

প্রসঙ্গত, ২০২৩ সালে অক্টোবরে ইজরায়েলের (Israel) উপর আকাশ পথে হামলা চালিয়েছিল হামাস। যার জেরে বহু ইজরায়েলির মৃত্যু হয়েছিল। তার পরেই হামাসের বিরুদ্ধে অভিযান শুরু করে ইজরায়েল। ধ্বংস্তুপে পরিণত করা হয় গোটা গাজাকে। এই হামলার জেরে সেখানে বহু মানুষ প্রাণ হারিয়েছেন। সেখানে দুর্ভিক্ষও দেখা গিয়েছে। যার ফলেও মৃত্যু হচ্ছে বহু মানুষের। গত অক্টোবরে দুই পক্ষের মধ্যে শান্তিচুক্তি স্বাক্ষর হয়েছিল। কিন্তু, এর পরেও ইজরায়েল বার বার গাজায় হামলা চালিয়ে যাচ্ছে বলে অভিযোগ। যার ফলে আবার কী নতুন করে কোনও সংঘাত তৈরি হবে? তা নিয়ে প্রশ্ন উঠেছে।