ট্রাম্পের প্রস্তাবে রাজি হামাস! গাজায় বন্ধ হতে চলেছে যুদ্ধ

ওয়েব ডেস্ক : ২০২৩ সালে ইজরায়েলে (Israel) হামলা চালিয়েছিল হামাস (Hamas)। তাতে প্রাণ হারিয়েছিলেন ১২০০ ইজরায়েলি। পণবন্দি করা হয়েছিল অনেককে। তার পরেই গাজায় নেমে এসেছিল কালো ছায়া। ইজরায়েল বাহিনীর হামলায় একেবারে নরকে পরিণত হয়েছে গাজা (Gaza)। হাজার হাজার মানুষ প্রাণ হারিয়েছেন। এই যুদ্ধ থামাতে ২০ দফা প্রস্তাব পেশ করেছিলেন মার্কিন প্রেসিডেন্ট ডোনাল্ড ট্রাম্প (Donald Trump)। আর তাতে রাজি হল হামাস। ফলে এবার কী দীর্ঘদিন ধরে চলা এই যুদ্ধ থামতে চলেছে?

মূলত, কয়েকদিন আগে এই যুদ্ধ থামানোর জন্য ট্রাম্পের সঙ্গে বৈঠক করেছিলেন ইজরায়েলের প্রধানমন্ত্রী বেঞ্জামিন নেতানিয়াহু (Benjamin Netanyahu)। এর পরেই আমেরিকার তরফে ২০ দফা প্রস্তাব পেশ করা হয়েছিল। তাতে বলা হয়েছিল, গাজাকে সন্ত্রাসবাদীদের দখল থেকে মুক্ত করতে হবে। দু’পক্ষই এই প্রস্তাব মেনে নিলে দ্রুত যুদ্ধ বিরতি হবে। পাশপাশি বলা হয়েছিল, ৭২ ঘন্টার মধ্যে ফিরিয়ে দিতে হবে জীবিত ও মৃত পণবন্দিদের। ইজরায়েলও সমস্ত বন্দিদের মুক্তি দেবে। তা হওয়ার পরেই ত্রান পাঠানো হবে গাজায় (Gaza)। পাশপাশি হুঁশিয়ারি দেওয়া হয়েছিল, এই প্রস্তাব যদি মানা না হয়, তাহলে নরক নেমে আসবে।

আরও খবর : ইতালিতে দুর্ঘটনার কবলে পড়ে মৃত্যু হল ভারতীয় দম্পত্তির!

ট্রাম্পের এই প্রস্তাবকে মেনে নেয় ইজরায়েল (Israel)। প্রথমে কিছু না বললেও পরে সেই প্রস্তাব মেনে নেয় হামাসও। এরপরই প্রধানমন্ত্রী নরেন্দ্র মোদি এক্স হ্যান্ডলে ট্রাম্পের প্রচেষ্টার প্রশংসা করেন। হামাসের তরফে জানানো হয়েছিল, তারা বন্দিদের ফিরিয়ে দেবে। তারা গোটা পরিস্থিতি নিয়ে ইজরায়েলের সঙ্গে আলোচনায় বসতে রাজি। গাজার শাসনভার কোনও প্যালেস্তিনীয় গোষ্ঠীর হাতে তুলে দিতে চায় বলে জানিয়েছেন তারা।

প্রসঙ্গত, ২০২৩ সালের অক্টোবরে ইজরায়েলে (Israel) ভয়াবহ হামলা চালিয়েছিল হামাস (Hamas)। তাতে ১২ জনের প্রাণ গিয়েছিল। বহু ইজরায়েলিকে পণবন্দিও করা হয়েছিল। এর পরেই বদলা নিতে গাজায় পাল্টা হামলা চালায় ইজরায়েল। তার পর থেকে কার্যত ধ্বংসস্তুপে পরিণত হয়েছে গাজা। মৃত্যু হয়েছে হাজার হাজার মানুষের। আর সেই যুদ্ধ থামাতে উদ্যোগী হয়েছিলেন ট্রাম্প। এই যুদ্ধ বন্ধ করা নিয়ে মার্কিন প্রেসিডেন্টের প্রস্তাব মেনে নিল হামাস। ফলে গাজায় শান্তি ফিরতে পারে বলে মনে করা হচ্ছে।